Epirus Septentrionalis
Vide etiam paginam discretivam: Epirus (discretiva). Epirus Septentrionalis (Neograece: Βόρεια Ήπειρος) nomen est regionis Albaniae meridionalis, a gente Graeca partim habitatae, olim ab exercitu Graeco obsessae, breviter in formam rei publicae autonomae erectae. Albanice nomen sonat Epiri i Veriut, sed hoc nomen ab Albanis reiicitur; regio per praefecturas hodiernas Antigoneam, Coryzam et Aulonam meridionalem extendit.